laion/Wikipedia-Exotic huggingface dataset:
მოიალე

მოიალე (ინგლ. Moyale) — ქალაქი კენიაში. მდებარეობს ქვეყნის ჩრდილოეთ ნაწილში ეთიოპიის საზღვართან. შედის აღმოსავლეთი პროვინციის შემადგენლობაში. მოსახლეობა 1999 წლის მონაცემებით შეადგენს 34,300 კაცს.
მარსაბიტი

მარსაბიტი (ინგლ. Marsabit) — ქალაქი კენიაში. მდებარეობს ქვეყნის ჩრდილოეთ ნაწილში. შედის აღმოსავლეთი პროვინციის შემადგენლობაში. ↑ http://world-gazetteer.com/wg.php?x=&men=gpro&lng=en&des=wg&srt=npan&col=abcdefghinoq&msz=1500&geo=332409798
სესკ ფაბრეგასი

ფრანსესკ „სესკ“ ფაბრეგასი (კატ. Francesc Fàbregas i Soler; დ. 4 მაისი, 1987, არენის-დე-მარი, კატალონია, ესპანეთი) — ესპანელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. 2010 წლის მსოფლიო ჩემპიონი და 2008–2012 წლების ევროპის ორგზის ჩემპიონი ესპანეთის ეროვნული ნაკრების შემადგენლობაში. 2024 წლიდან იტალიური „კომოს“ მთავარი მწვრთნელი. „არსენალში“ გადასვლამდე ფაბრეგასმა 17 წლამდე ნაკრებების ტურნირში მიიღო მონაწილეობა, სადაც არაერთხელ გამოიჩინა თავი - „ადიდასისა“ და ტურნირის ოქროს ბუცები მოიგო, როგორც ბომბარდირმა და ტურნირის საუკეთესო მოთამაშემ, მისმა ნაკრებმა კი მეორე ადგილი დაიკავა ბრაზილიელთა შემდეგ. კლუბში სესკის დებიუტი ლიგის თასის თამაშში შედგა „როტერჰემ იუნაიტედთან“; ამ გამოსვლით იგი ასევე „არსენალის“ ყველაზე ახალგაზრდა დებიუტანტი გახდა. იმ მატჩშიც სესკს მოედანი უშედეგოდ არ დაუტოვებია - ზუსტად შეასრულა თავისი დარტყმა პენალტების სერიაში. ამის შემდეგ, ლიგის თასის მოგვიანებით ეტაპზე მან თამაშიდანაც გაიტანა „ვულვერჰემპტონთან“. ფაბრეგასს 2004-2005 სეზონამდე არ დაუწყია ძირითად შემადგენლობაში რეგულარულად გამოსვლა - პირველი შემთხვევა „მანჩესტერ იუნაიტედთან“ დაფიქსირდა ინგლისის სუპერთასის მატჩში, ამას კი მიყოლებით ოთხი გამოსვლა მოჰყვა პრემიერლიგის შეხვედრებში „ევერტონთან“, „მიდლსბროსთან“, „ბლექბერნთან“ და „ნორიჯთან“. ფრანსესკმა ბევრი გააკვირვა ამ თამაშებში („ბლექბერნთან“ მან გოლიც გაიტანა), შემდეგ კი ჩემპიონთა ლიგაშიც გამოიჩინა თავი „როსენბორგთან“ გატანილი გოლით. ამას ლონდონელებთან ახალი კონტრაქტის გაფორმება მოჰყვა, რომლის თანახმადაც სესკი „არსენალის“ საკუთრება იყო 2011 წლამდე. გუნდიდან პატრიკ ვიეირას წასვლის შემდეგ ესპანელმა მყარი ადგილი მოიპოვა ნახევარდაცვაში და 2005-2006 სეზონის დასაწყისიდანვე ხშირად გამოდიოდა ძირითადში; სესკს არც გოლების შეგდება დავიწყებია - გაუტანა „ბლექბერნსა“ და „ფულემს“ პრემიერლიგაში, თუმცა ყველაზე მეტად შესამჩნევი მისი თამაში ჩემპიონთა ლიგაში იყო - ჯერ „რეალ მადრიდთან“, შემდეგ კი „იუვენტუსთან“ ნახევარფინალში, სადაც ფაბრეგასი საგოლე პასისა და გოლის ავტორი იყო - მან და ტიერი ანრიმ ორჯერ გაითამაშეს საგოლე კომბინაცია, როდესაც ჯერ ფრანგმა გაატანინა ფრანსესკს, შემდეგ კი როლები გაცვალეს და უკვე სესკი იყო ანრის ასისტენტი. ნაკრებში ფაბრეგასმა პირველი თამაში 2006 წლის 1 მარტს ჩაატარა, როდესაც დავიდ ვილიამ სწორედ მისი პასით გაუტანა კოტ დ'ივუარს. ოფიციალური საიტი სესკ ფაბრეგასი Instagram-ზე სესკ ფაბრეგასი Twitter-ზე ↑ Cesc Fàbregas to officially become Head Coach of Como 1907's Men Team
სვიმეონი (სამოცდაათთაგანი)

სვიმეონი (გ. 107) — სამოცდაათ მოციქულთაგანი, ხსენების დღე არის ძველი სტილით 27 აპრილი, ახალი სტილით - 10 მაისი. ხორციელი ძმა უფლისა, იყო კლეოპას, წმინდა იოსებ დამწინდველის უმცროსი ძმის ძე. მან იხილა უფლის სასწაულები, ირწმუნა მისი და გახდა 70 მოციქულთაგანი. წმინდა სვიმეონი ქადაგებდა ქრისტეს სწავლებას და ამხელდა კერპთაყვანისმცემლობას. წმინდა იაკობ მოციქულის მოკვდინების (გ. 63; ხს. 5 ნოემბერს) შემდეგ ქრისტიანებმა იგი იერუსალიმის ეპისკოპოსად აირჩიეს. იმპერატორ ტრაიანეს მეფობის ჟამს (98-117) რომაელ მმართველს ატიკას უთხრეს, რომ წმინდა სვიმეონი დავით მეფის ტომიდან იყო (რომაელები ანადგურებდნენ დავით მეფის შთამომავლებს) და ქრისტეს სარწმუნოებას აღიარებდა. წარმართებმა შეიპყრეს 100 წელს მიტანებული წმინდა ეპისკოპოსი და ხანგრძლივი წამების შემდეგ ჯვარს აცვეს. „წმიდანთა ცხოვრება“, ტომი II, თბილისი, 2001 წ.
ევლოგი უცხოთშემწყნარებელი

ევლოგი უცხოთშემწყნარებელი — მართლმადიდებელი ეკლესიის წმინდანი, ხსენების დღე არის ძველი სტილით 27 აპრილი, ახალი სტილით — 10 მაისი. წმინდანი IV საუკუნეში ცხოვრობდა თებაიდაში. მან უცხოთა შეწყნარებისა და მსახურების ღვაწლი იდო თავს, რითაც სათნო ეყო მოწყალეთა შემწყალებელ უფალს და ეკლესიის მიერ წმინდანად იქნა კანონიზებული. წმიდანთა ცხოვრება, ტომი II, თბილისი, 2001 წ.
ათი (მდინარე)

ათი — უდიდესი მდინარე კენიაში (მდინარე ტანას შემდეგ). საერთო ჯამში მისი სიგრძე 390 კმ-ია და აუზის ფართობი 70, 000 კმ2. მდინარე ათი ჩაედინება ინდოეთის ოკეანეში.
კასტრი

კასტრი (ინგლ. Castries) — სენტ-ლუსიის დედაქალაქი. 2001 წლის 5 დეკემბრის აღწერის მონაცემებით, მისი მოსახლეობა შეადგენს 10 634 ადამიანს, მთლიანად აგლომერაციაში კი ცხოვრობს 37 963 ადამიანი. ეს ქალაქი მოქცეულია ამავე სახელწოდების ოლქის შემადგენლობაში და წარმოადგენს მის ადმინისტრაციულ ცენტრს. ქალაქის ფართობი შეადგენს 79 კმ²-ს. კასტრი მდებარეობს ისეთ ტერიტორიაზე სადაც ხშირია წყალდიდობები, ამჟამად ეს პრობლემა ქალაქში ნაწილობრივ მოგვარებულია. ეს ტერიტორია პირველად ფრანგების მიერ იქნა აღმოჩენილი 1650 წელს, რომლებმაც მას პირველად „კარენეიჟი“ უწოდეს, მაგრამ უკვე 1756 წელიდან, ამ დასახლებას კასტრი ეწოდა. 1803-1844 წლებში, კასტრის სიახლოვეს ბრიტანელებმაც დაიწყეს თავიანთი დასახლებული პუნქტის შექმნა. 1844 წელს აქ ცხოვრობდა 4000 ადამიანი, არსებობდა კარიბის აუზის ტერიტორიაზე ერთ-ერთი მნიშვნელოვანი ნავსადგური. ამჟამად კასტრში საკმაოდაა განვითარებული ტურიზმი. Interactive tour of St. ტურიზმის ოფიციალური საიტი დაარქივებული 2010-07-15 საიტზე Wayback Machine. Worldaware Lesson plan on Castries დაარქივებული 2012-12-24 საიტზე Archive.isCategory:Webarchive template archiveis links
ნიკ კლეგი

ნიკოლას უილიამ პიტერ კლეგი (ინგლ. Nicholas William Peter Clegg; დ. 7 იანვარი, 1967) — ბრიტანელი პოლიტიკოსი, 2007 წლის 18 დეკემბრიდან ლიბერალურ-დემოკრატიული პარტიის ლიდერი, 2010 წლიდან ბრიტანეთის პრემიერ-მინიტრის მოადგილე. ოფიციალური საიტი Nick Clegg for Sheffield Hallam official constituency site Nick Clegg MP დაარქივებული 2013-11-03 საიტზე Wayback Machine. official Liberal Democrats profile Sheffield Liberal Democrats
კენიის საყოველთაო არჩევნები (2002)

კენიის საერთო არჩევნები მიმდინარეობდა კენიაში 2002 წლის 27 დეკემბერს.
ევუასო-ნგირო

ევუასო-ნგირო — მდინარე კენიაში, სათავეს იღებს კენიის მთის დასავლეთ ფერდობზე და მიედინება ჩრდილოეთით, შემდეგ აღმოსავლეთით და ბოლოს სამხრეთ-აღმოსავლეთით. (ეს სახელი ჰქვია მინიმუმ კიდევ ერთ მდინარეს, რომელიც იწყება მაუ ესკარპმენტიდან, მიედინება სამხრეთ-დასავლეთით და ჩაედინება ნატრონის ტბაში ტანზანიაში.) ევუასო-ნგიროს ზედა აუზი 15 200 კვადრატული კილომეტრია (5800 კვადრატული მილი). მდინარეს აქვს წყლის მუდმივი წყარო მთის მყინვარებიდან. მდინარეზე გადაადგილდებიან კანოებით და მას მდინარეთა სირთულის საერთაშორისო სკალით მეხუთე დონის სიჩაქე აქვს. მდინარის სახელი მოდის ადგილობრივი ეთნოსის ენიდან და აღნიშნავს მდინარეს ყავისფერი ან ტალახიანი წყლით. ზოგი მას „ევუასო ნიროსაც“ ეძახის. კენიის მშრალ, ჩრდილოეთ ნაწილში მდინარის არსებობა სიცოცხლეს ნიშნავს. მდინარე მის გარშემო მწვანე ოაზისებს ქმნის ველურ ბუნებაში. კენიის გეოგრაფია ↑ Rough Guide. Rough Guide Map Kenya [map], 9 edition, 1:900,000, Rough Guide Map. Cartography by World Mapping Project. (2006) ISBN 1-84353-359-6. ↑ BirdLife IBA Factsheet: "Lake Natron and Engaruka basin".. დაარქივებულია ორიგინალიდან — 2009-01-02. ციტირების თარიღი: 2010-05-11. ↑ მაკალი, სამუელ. ; ბონიფეის კიტემი, (სექტემბერი 2005)ევუსო ნგიროს ზედა აუზი, კენია. Network for Water and Sanitation. დაარქივებულია ორიგინალიდან — 2007-05-24. ციტირების თარიღი: 2007-06-21. ↑ ევუასო ნგიროს მდინარე. Kilimanjaro Adventure Travel. დაარქივებულია ორიგინალიდან — 2006-03-03. ციტირების თარიღი: 2007-06-21. კოორდინატები: 2°04′ ს. გ. 36°07′ ა. გ.﻿ / ﻿2.067° ს. გ. 36.117° ა. გ.﻿ / -2.067; 36.117
The Fly (U2-ს სიმღერა)

„The Fly“ — ირლანდიური როკ-ჯგუფ U2-ს სიმღერა და პირველი სინგლი ალბომიდან Achtung Baby. იგი გამოიცა 1991 წლის 12 ოქტომბერს. სიმღერაში U2-ს ჟღერადობა შედარებით უხეშია, აქვს ჰიპ-ჰოპისა და ინდასტრიალის რიტმები. ვოკალისტ ბონოს თქმით, იგი ჟღერს, როგორც ოთხი მამაკაცის მიერ დაჩეხილი Joshua Tree. ↑ http://www.discogs.com/U2-The-Fly/release/485272 ↑ http://www.discogs.com/U2-The-Fly/release/128137
Canadian Light Rail Vehicle

Canadian Light Rail Vehicle (CLRV) — კანადური მსუბუქი სარელსო სატრანსპორტო საშუალება, ტრამვაის ვაგონის ტიპი, რომელსაც იყენებს ტორონტოს სატრანსპორტო კომიტეტი კანადაში, ტორონტოში. პირველი ათი ვაგონი SIG-ის მიერ შვეიცარიაში, ციურიხში აიგო და Urban Transportation Development Corporation-ის (UTDC,_ამჟამად Bombardier-ი) მიერ ნიმუშად გამოიყენებოდა, ხოლო ყველა დანარჩენი ვაგონი კანადაშია აგებული. იგი წარმოადგენს ტორონტოს ტრამვაის ქსელისთვის შექმნილი ტრამვაის ვაგონის პირველად ტიპს და ALRV-ისთან ერთად დღემდე გამოიყენება. ეს ვაგონები აღჭურვილია კომპანია Westinghouse Air Brake Company-ის წარმოების პნევმატური მუხრუჭებით. 1980 წელს სამი ვაგონი (№ 4027, 4029 და 4031) მასაჩუსეტსის ტრანსპორტის სამმართველომ (MBTA) იქირავა და გამოცადა. ამ დროის განმავლობაში ორი ვაგონი დროგამოშვებით წყვილად გადაბმული მუშაობდა. მწარმოებლები: SIG და UTDC გამოშვების წლები: 1977–1981 აგებული ვაგონების რაოდენობა: 196 სიგრძე: 15მ წონა: 22,685ტ კარების რაოდენობა: 2 ლიანდაგის სიგანე: 1495მმ მაქსიმალური სიჩქარე: 110 კმ/სთ აჩქარება: 1,47 მ/წმ2 შენელება: 1,6 მ/წმ2 შენელება სწრაფი დამუხრუჭებისას: 3,46 მ/წმ2 ჯამური სიმძლავრე: 2x136 kW ძაბვა: 600V The Canadian Light Rail Vehicles (The CLRVs)
აშშ-ის ვირჯინის კუნძულები

აშშ-ის ვირჯინის კუნძულები (ინგლ. United States Virgin Islands), აგრეთვე ეძახიან ვირჯინიის კუნძულები ამერიკის შეერთებულ შტატებში (ინგლ. Virgin Islands of the United States) — კუნძულების ჯგუფი კარიბის ზღვაში და წარმოადგენს აშშ-ის კუნძულოვან ტერიტორიას. ეს ტერიტორია გეოგრაფიულად მდებარეობს ვირჯინის არქიპელაგში, აქვე მდებარეობს დიდი და მცირე ანტილის კუნძულები. ვირჯინის კუნძულების აღმოსავლეთი სანაპირო მდებარეობს ატლანტის ოკეანის სანაპირო ზოლში. აშშ-ის ვირჯინის კუნძულების ტერიტორია შედგება შემდეგი კუნძულებისგან: სენტ-კროიქსი, სენტ-ჯონი და სენტ-ტომასი, აშშ-ის ამ ტერიტორიაში შედის სხვა მცირე კუნძულებიც. ვირჯინიის კუნძულების ადმინისტრაციული ცენტრია ქალაქი შარლოტ-ამალია, კუნძულების სართო ფართობი შეადგენს 346,4 კმ²-ს, 2000 წლის აღწერის შედეგად აქ ცხოვრობს 108 612 ადამიანი. 1493 წელს ეს ტერიტორია ქრისტეფორე კოლუმბმა აღმოაჩინა. 1625 წლიდან ამ მიწებს ფრანგი კოლონისტები აკონტროლებდნენ, კარიბის ზღვის კუნძულების ჩაგდებისთვის ბრძოლა მიდიოდა მსოფლიოს დიდ იმპერიებს შორის. 1666 წელს კუნძული სენტ-ტომასი დანიის შემადგენლობაში შევიდა. აქ აგებული იქნა პორტი, ეკონომიკის თვალსაზრისით აქ დიდი რაოდენობით მოჰყავდათ შაქარი, ეს ყველაფერი დანიას დიდ შემოსავალს აძლევდა. 1917 წელს ვირჯინის კუნძულები 25 მილიონ დოლარად იყიდა ამერიკის შეერთებულმა შტატებმა. ↑ 2000 Population Counts for the U.S. Virgin Islands, U.S. Census Bureau.
ისმაილ I-ის ლაშქრობანი საქართველოში

ისმაილ I-ის ლასქრობანი საქართველოში, ირანის შაჰის მიზანი იყო ამიერკავკასიაში ფეხის მოკიდება და ოსმალეთის წინააღმდეგ თავისი პოზიციის განმტკიცება. ისმაილ I-მა სხვადასხვა საბაბით რამდენიმეჯერ ილაშქრა საქართველოში. შაჰად გახდომამდე, 1500 შემოდგომაზე ბასიანიდან საქართველოში გაგზავნა ხოლეფაბეგი. ყიზილბაშებმა სამცხე-საათაბაგო დაარბიეს და დიდი ნადავლი იგდეს ხელთ. 1516 სამცხის მთავარს ყვარყვარე III ჯაყელს აუჯანყდა ბიძა მანუჩარ I და ძმისწულს ტახტი წაართვა. ყვარყვარემ დახმარებისათვის ისმაილ I-ს მიმართა. ყიზილბაშები დივ-სულთნის მეთაურობით სამცხეს შეესივნენ, მანუჩარი ოსმალეთში გაიქცა. დივ-სულთანმა თმოგვის ციხე აიღო და ყვარყვარე III-ს თავისი უფლებები აღუდგინა. 1518 მანუჩარი ოსმალთა ჯარით სამცხეს შეესია, მაგრამ დამარცხდა. დივ-სულთანი ისევ შეიჭრა საქართველოში, ოდიში დაარბია და უკან გაბრუნდა. რადგან მანუჩარი ბრძოლას განაგრძობდა, ყვარყვარე III-მ კვლავ ისმაილ I-ს სთხოვა დახმარება და დივ-სულთნის სარდლობით გამოგზავნილ ლაშქარს წამოუძღვა საქართველოში. ყიზილბაშებმა გორი და სურამი აიღეს. 1521 კახეთის მეფე ლევანმა შაქი დაარბია. ამის საპასუხოდ ისმაილ I-მა საქართველოში კვლავ დივ-სულთანი გაგზავნა, რომელმაც გრემი და ზაგემი დაარბია. ლევანი ყიზილბაშებს დამორჩილდა და ვასალობა აღიარა. ამ ლაშქრობათა მიუხედავად, ისმაილ I-მა ვერ შეძლო საქართველოს დაპყრობა. თელეთის ბრძოლა (1522) შაჰ-ისმაილის პირველი შემოსევა ქართლში კიკნაძე რ., ქართული საბჭოთა ენციკლოპედია, ტ. 5, თბ., 1980. — გვ. 234. საქართველოს ისტორიის ნარკვევები, ტ. 4, თბ., 1973; ჯავახიშვილი ივ., ქართველი ერის ისტორია, წგნ. 3, თბ., 1966 კაციტაძე დ., ირან-საქართველოს ურთიერთობის ისტორიიდან (შაჰ-ისმაილ I-ის საქართველოში ლაშქრობის საკითხისათვის), «თსუ შრომები», 1964, ტ. 108;
შარლოტ-ამალია

შარლოტ-ამალია (ინგლ. Charlotte Amalie) — აშშ-ის ვირჯინის კუნძულების დედაქალაქი და უდიდესი ქალაქი. ქალაქი მდებარეობს კუნძულ სენტ-ტომასის სამხრეთით. 2000 წლის მონაცემებით აქ ცხოვრობს 18 900 ადამიანი. შარლოტ-ამალიას სახელი დაერქვა დანიის მეფის კრისტიან V-ის მეუღლის შარლოტ-ამალიას პატივსაცემად. ამჟამად ქალაქში განვითარებულია ტურიზმი. აქ მდებარეობს ძველი ტაძრები და სინაგოგები. ↑ [1]
შევარდენი (სტადიონი)

შევარდენი — სპორტული სტადიონი თბილისში. ძირითადად გამოიყენებოდა საფეხბურთო მატჩებისათვის, შემდეგ გადაკეთდა რაგბის სტადიონად. იტევს 3 000 მაყურებელს. იყო საფეხბურთო კლუბ „ვიტ ჯორჯიას“, თბილისის „სპარტაკის“ და სოხუმის „დინამოს“ საშინაო მოედანი. საქართველოს საფეხბურთო სტადიონების სია ↑ (ინგლისური) Stadiums in Georgia დაარქივებული 2015-09-06 საიტზე Wayback Machine. , World Stadiums.
ოლიმპი (სტადიონი)

ოლიმპი — სპორტული სტადიონი თბილისში. ძირითადად გამოიყენება საფეხბურთო მატჩებისათვის. იყო საფეხბურთო კლუბ „თბილისის“ საშინაო მოედანი. იტევს 3,000 მაყურებელს. საქართველოს საფეხბურთო სტადიონების სია
სინათლე (სტადიონი)

სინათლე — სპორტული სტადიონი თბილისში, საქართველო. ძირითადად გამოიყენება საფეხბურთო მატჩებისათვის. არის საფეხბურთო კლუბ მერანის საშინაო მოედანი. იტევს 2,500 მაყურებელს. საქართველოს საფეხბურთო სტადიონების სია
მკითხაობა

მკითხაობა — ოკულტური მეთოდიკა, ხშირი წესი, რომელიც არსებობს მრავალი ხალხის კულტურაში და აძლევს საშუალებას ადამიანს გაიგოს თავისი მომავალი ან უბრალოდ რაიმე უცნობი ფაქტი. მკითხაობას პოლითეისტური ფესვები აქვს. ცრუმორწმუნე ხალხი თვლის, რომ მკითხაობით მართლაც ბევრის გაგებაა შესაძლებელი, დანარჩენები მას ხალხურ გართობას უწოდებენ. მკითხაობის ფესვები ძველი მსოფლიოდან მოდის. ეს ხელობა გავრცელებული იყო ასურეთსა და ბაბილონში, ეგვიპტეში, ძვ. საბერძნეთსა და რომში. ბერძნულ და რომაულ წყაროებში მკითხავები მოიხსენებიან, როგორც ორაკულები; ასურეთსა და ეგვიპტეში მკითხაობდნენ მხოლოდ ქურუმები. მკითხაობა იკრძალება ყველა აბრაამისეულ რელიგიაში (იუდაიზმი, ქრისტიანობა, ისლამი). ასევე იკრძალება ეზიდიზმსა და სხვა იაზდანისტურ რელიგიებში. შეგიძლიათ იხილოთ მედიაფაილები თემაზე „მკითხაობა“ ვიკისაწყობში.
ძველი მსოფლიო

ძველი მსოფლიო, ანტიკური ისტორია — ისტორიული პერიოდი, რომელიც გამოიკვეთება პრეისტორიულ პერიოდის დასრულებიდან შუა საუკუნეების დაწყებამდე. ეს პერიოდი დაიწყო სავარაუდოდ 5-5,5 ათასი წლის წინ, როდესაც ეგვიპტელებმა შექმნეს დამწერლობა და დამთავრდა 476 წელს რომის დაცემით. ზოგ წყაროებში დამთავრების თარიღად თვლიან იუსტინიანე I გარდაცვალებას (565 წ.), ისლამის დაარსებას (622 წ.) ან კარლოს დიდის მმართველობის დაწყებას. ასურეთი ატროპატენა აქადი ბაბილონი დიდი არმენია ეტრურია იბერია იუდეა იშკუზა კავკასიის ალბანეთი კართაგენი კოლხეთის სამეფო მანა მიდია პალესტინა პართია სკვითები სპარსეთი ურარტუ ფინიკია შუმერი ძველი ეგვიპტე ძველი მაკედონია ძველი რომი ძველი საბერძნეთი ხეთების სამეფო ხორეზმი ძველი ინდოეთი ძველი ჩინეთი მაია მსოფლიოს შვიდი საოცრება ისტორია ქვის ხანა ↑ Crawford, O. G. S. (1927). Antiquity. [Gloucester, Eng.]: Antiquity Publications [etc.]. (cf., History education in the United States is primarily the study of the written past. Defining history in such a narrow way has important consequences …) ↑ ancient-history. დაარქივებულია ორიგინალიდან — 2011-07-23. ციტირების თარიღი: 2010-05-11. ↑ The Origin and Development of the Cuneiform System of Writing, Samuel Noah Kramer, Thirty Nine Firsts In Recorded History, pp 381—383 ↑ WordNet Search — 3.0 დაარქივებული 2005-09-17 საიტზე Wayback Machine. , «History» ↑ Clare, I. S. (1906). Library of universal history: containing a record of the human race from the earliest historical period to the present time; embracing a general survey of the progress of mankind in national and social life, civil government, religion, literature, science and art. New York: Union Book. Page 1519 (cf., Ancient history, as we have already seen, ended with the fall of the Western Roman Empire; […]) ↑ United Center for Research and Training in History. (1973). Bulgarian historical review. Sofia: Pub. House of the Bulgarian Academy of Sciences]. Page 43. (cf. … in the history of Western Europe, which marks both the end of ancient history and the beginning of the Middle Ages, is the fall of the Western Empire.) ↑ Robinson, C. A. (1951). Ancient history from prehistoric times to the death of Justinian. New York: Macmillan. ↑ Breasted, J. H. (1916). Ancient times, a history of the early world: an introduction to the study of ancient history and the career of early man. Boston: Ginn and Company. ↑ Myers, P. V. N. (1916). Ancient history. New York [etc.]: Ginn and company.
საქართველოს საფეხბურთო სტადიონების სია

ქვემოთ მოცემულია საქართველოს იმ საფეხბურთო სტადიონების სია, რომლებიც ამჟამად გამოიყენება მაღალი რანგის საფეხბურთო მატჩებისთვის. ზოგიერთი სტადიონი ამჟამად უფუნქციოდაა დარჩენილი და რეკონსტრუქცია სჭირდება. Stadiums in Georgia დაარქივებული 2015-09-06 საიტზე Wayback Machine. , World Stadiums. (ინგლისური) Stadiums in Georgia, cafe.daum.net/stade. (ინგლისური)
თბილისი (საფეხბურთო კლუბი)

საფეხბურთო კლუბი თბილისი – საქართველოს საფეხბურთო კლუბი თბილისში, თამაშობდა ოლიმპის სტადიონზე. 2006 წელს მეორე დივიზიონის „რუსთავს“ შეერწყა და ჩამოაყალიბა კლუბი „ოლიმპი რუსთავი“, რომელმაც კლუბ თბილისის ადგილი დაიკავა უმაღლეს ლიგაში, 2008 წელს „თბილისი“ გამოეყო „ოლიმპი რუსთავს“ და მეორე ლიგაში დაიწყო ასპარეზობა. დაარსდა როგორც სკ „ოლიმპი“ თბილისი 2003: შეუერთდა თბილისის მერანი-91ს , როგორც მერანი–ოლიმპი თბილისი, 2003: გადაერქვა სკ თბილისი 2006: შეუერთდა სკ რუსთავს, დაერქვა ოლიმპი რუსთავი. 2008: დაიშალა. პირველი გუნდი 2002-03: ოლიმპი თბილისი რეგიონული ლიგა 2003-04: სკ თბილისი უმაღლესი ლიგა 2004-05: სკ თბილისი უმაღლესი ლიგა 2005-06: სკ თბილისი უმაღლესი ლიგა 2006-08: რუსთავის ოლიმპის ნაწილი 2008-09: სკ თბილისი პირველი ლიგა მეორე გუნდი 2003-04: ოლიმპი თბილისი პირველი ლიგა 2004-05: ოლიმპი თბილისი პირველი ლიგა 2005-06: სკ თბილისი B პირველი ლიგა 2006-07:ოლიმპი თბილისი პირველი ლიგა 2007-08: ოლიმპი B რუსთავი პირველი ლიგა მესამე გუნდი 2004-05: სკ თბილისი C რეგიონული ლიგა 2006-07: სკ თბილისი რეგიონული ლიგა ნუკრი გოგოხია (2005–08) რევაზ ბარაბაძე (2004–06) აკაკი დევაძე (2004–05) ზაალ ელიავა რევაზ გეწაძე სოსო გრიშიკაშვილი (2004) გოგიტა გოგუა (2003–05) სანდრო იაშვილი (2004–05) ლაშა ჯაკობია (2003) რევაზ ქემოკლიძე გოჩა ხოჯავა გივი კვარაცხელია ბექა შეყრილაძე ოფიციალური საიტი დაარქივებული 2017-06-05 საიტზე Wayback Machine. ↑ Olimpi complete Merani takeover. UEFA.com (2002-12-30).
რამაზ შენგელიას სტადიონი

რამაზ შენგელიას სახელობის სტადიონი — სპორტული სტადიონი ქუთაისში, საქართველო. ძირითადად გამოიყენება საფეხბურთო მატჩებისათვის. არის საფეხბურთო კლუბ ქუთაისის ტორპედოს საშინაო მოედანი. 2010 წელს სტადიონს რეკონსტრუქცია ჩაუტარდა. დამონტაჟდა 14,700 ინდივიდუალური სკამი, საერთაშორისო სტანდარტების ტაბლო და განათების სისტემა, თავიდან აშენდა ადმინისტრაციული შენობა, გადაიხურა სტადიონის მნიშვნელოვანი ნაწილი, გარემონტდა გასახდელები და პრესლოჟა. 2015 წლის აპრილში სტადიონს მიენიჭა გამოჩენილი ქართველი ფეხბურთელის, რამაზ შენგელიას სახელი. საქართველოს საფეხბურთო სტადიონების სია ↑ მიხეილ სააკაშვილი დღეს ქუთაისის "ტორპედოს" სტადიონს გხსნის ↑ "ტორპედოს" სტადიონი რამაზ შენგელიას სახელობის გახდა[მკვდარი ბმული], ქუთაისის „ტორპედოს“ ოფიციალური საიტი, 30 აპრილი, 2015. ↑ ქუთაისის ცენტრალურ სტადიონს რამაზ შენგელიას სახელი მიენიჭა, საინფორმაციო სააგენტო „http://sportall.ge/“[მკვდარი ბმული], 30 აპრილი, 2015.
ფოლადის სტადიონი

ფოლადი — სპორტული კომპლექსი და ხელოვნურსაფარიანი სპორტული სტადიონი საქართველოში, ქალაქ რუსთავში. ძირითადად გამოიყენება საფეხბურთო მატჩებისათვის. ფოლადის სტადიონი 1948 წელს აშენდა. არის საფეხბურთო კლუბ მეტალურგის საშინაო მოედანი. იტევს 10,720 მაყურებელს. საფეხბურთო მოედნის ზომაა 105X68 მეტრი. მოედანი შემოზღუდულია ოთხი რეზინისსაფარიანი სარბენი ბილიკით, რომლის სიგრძეც 400 მეტრია. სტადიონის კომპლექსში შედის ასევე სპორტული დარბაზი 500-ადგილიანი ტრიბუნით, ათლეტიზმის დარბაზი და სათადარიგო მოედანი ზომებით 100X60 მეტრი. 1985 წელს ფოლადის სტადიონს რეკონსტრუქცია ჩაუტარდა, რის შედეგადაც მას დაემატა ორი ელექტროტაბლო, დასავლეთი ტრიბუნა, ორსართულიანი საცხოვრებელი კომპლექსი და ჩოგბურთის კორტი. გარდა ამისა, სტადიონზე მოწყობილია აუცილებელი სათავსოები, საპრესკონფერენციო დარბაზი და პრესბარი. 2009 წელს ფოლადის სტადიონს კიდევ ერთხელ ჩაუტარდა რეკონსტრუქცია. აღდგა სტადიონის ტერიტორიაზე არსებული მოძველებული ინფრასტრუქტურა, გაკეთდა ახალი საშხაპეები და ტრიბუნები, მთლიანად გამოიცვალა სადრენაჟო სისტემა და მოედანზე დაიგო ხელოვნური საფარი. განახლებული სტადიონი 2009 წლის 17 დეკემბერს დინამო თბილისისა და ვიტ ჯორჯიას დაპირისპირებით გაიხსნა. საქართველოს საფეხბურთო სტადიონების სია საფეხბურთო კლუბი რუსთავის მეტალურგი ↑ (ინგლისური) Stadiums in Georgia დაარქივებული 2015-09-06 საიტზე Wayback Machine. , World Stadiums. ↑ ინფორმაცია სტადიონის შესახებ რუსთავის მეტალურგის ოფიციალურ საიტზე[მკვდარი ბმული] ↑ Kvemokartli.ge, რუსთავში განახლებული „ფოლადის“ სტადიონი გაიხსნა. დაარქივებულია ორიგინალიდან — 2012-07-11. ციტირების თარიღი: 2011-08-13. ↑ ქალაქ რუსთავის ოფიციალური საიტი, რუსთავის „ფოლადის“ სტადიონს თანამედროვე ხელოვნურსაფარიანი მოედანი აქვს[მკვდარი ბმული]
იური ანდრიას ძის აჯანყება

იური ანდრიას ძის აჯანყება 1191 − აჯანყება, რომელიც ფორმალურად მიზნად ისახავდა იური ანდრიას ძის უფლებების აღდგენას საქართველოში, ფაქტობრივად კი ითვალისწინებდა ცენტრალიზებული სახელმწიფოს შერყევასა და მსხვილ ფეოდალთა გარკვეული ჯგუფის უფლებათა გაფართოებას, ამავე დროს იურის განდევნით დაზარებულ მოქალაქეთა ზედაფენის გავლენის აღდგენას სამეფო ხელისუფლებაზე. აჯანყებაში, როგორც ჩანს, თითქმის მთელი დასავლეთ და სამხრეთ საქართველოს საკმაო ნაწილი იყო ჩაბმული. აჯანყებულთა რიგებში იყვნენ: მსახურთუხუცესი ვარდან დადიანი, კლარჯეთისა და შავშეთის მფლობელი გუზანი, სამცხის სპასალარი ბოცო ჯაყელი და სხვა. აჯანყებულებმა მოიწვიეს იური ანდრიას ძე და გეგუთში მეფედ გამოაცხადეს. თამარ მეფემ სცადა მოწინააღმდეგეებთან მშვიდობიანი მოლაპარაკება, მაგრამ დაზავება ვერ მოახერხა. მეამბოხეთა ერთმა ნაწილმა გადალახა ლიხის მთა, ააოხრა ქართლი და ნაჭარმაგევამდე მივიდა. მეორე ნაწილმა გადაიარა რკინისჯვარი, აიღო ციხისჯვარი, დაწვა ქალაქი ოძრხე. საქართველოს სამეფო კარმა შეკრიბა ლაშქარი, რომელიც ამირსპასალარ გამრეკელ თორელის მეთაურობით აჯანყებულმა მეორე ნაწილს შეებრძოლა. მეამბოხეებმა უკან დაიხიეს. სამეფო ლაშქარი დაედევნა მტერს. თმოგვსა და ერუშეთს შუა გაიმართა დიდი ბრძოლა, რომელიც თამარის მოლაშქრეთა გამარჯვებით დამთავრდა. გაიგეს თუ არა ქართლში მყოფმა მეამბოხეებმა თანაზრახველთა დამარცხება ჯავახეთში, თვითონაც გაიქცნენ. დამარცხებულ მეამბოხეთა ხელმძღვანელები ლიხთიმერეთიდან მორჩილებით გადმოვიდნენ და თან უფლისწული იურიც გადმოიყვანეს. თამარის ბრძანებით იური ანდრიას ძე სრულიად უვნებელი გაუშვიათ. არც ამბოხების სხვა თავკაცები დაუსჯიათ მკაცრად, თუმცა თანამდებობები კი ჩამოურთმევიათ. მეფის ერთგულები სათანადოდ იქნენ დაჯილდოებულნი და „შეწყალებულნი“. იური ანდრის ძემ ერთხელ კიდევ სცადა ბედი და არანის მხრიდან შემოიჭრა საქართველოში და დაარბია კამბეჩოვანი, მაგრამ მწარე დამარცხება იგემა საღირ მახატლისძის მიერ და სამუდამოდ გადაიხვეწა. მეტრეველი რ., ქართული საბჭოთა ენციკლოპედია, ტ. 5, თბ., 1980. — გვ. 280.
თენგიზ ბურჯანაძის სტადიონი

თენგიზ ბურჯანაძის სტადიონი — თენგიზ ბურჯანაძის სახელობის სპორტული სტადიონი გორში. ძირითადად გამოიყენება საფეხბურთო მატჩებისათვის. არის გორის „დილას“ საშინაო არენა. სტადიონი ძველი სტანდარტით 8,300 მაყურებელს იტევდა, თუმცა სტადიონის რეკონსტრუქციის და ინდივიდუალური სკამების მონტაჟის შემდეგ ტევადობა 5,000 მაყურებლამდე შემცირდა, მაგრამ სტადიონზე მისვლა და გულშემატკივრობა გაცილებით კომფორტული გახდა. სამხრეთი მხარე აღმოსავლეთ ტრიბუნა საქართველოს საფეხბურთო სტადიონების სია საფეხბურთო კლუბი გორის დილა
On the Sunday of Life...

On the Sunday of Life... — ჯგუფის Porcupine Tree სადებიუტო სტუდიური ალბომი, გამოცემული 1991 წლის ივლისში. მასში შეტანილია კომპოზიციები, მანამდე შეტანილი ორ აუდიოკასეტაზე, ალბომებში Tarquin's Seaweed Farm (1989) და The Nostalgia Factory (1990). ამავე პერიოდის სხვა მუსიკალური კომპოზიციები 3 წლის შემდეგ გამოვიდა კრებულზე Yellow Hedgerow Dreamscape. ტექსტების უმეტესობა ალან დაფის ეკუთვნის - სტივენ უილსონის სკოლის მეგობარს, რომელთანაც ამ უკანასკნელმა კონტაქტი რამდენიმე წლით ადრე დაკარგა. 1992 წელს ასევე გამოვიდა ალბომის სპეციალური ვერსია, წარმოდგენილი 1000 ასლის სახით. ყველა სიმღერის მუსიკის ავტორია სტივენ უილსონი, ყველა ტექსტის - ალან დაფი, გარდა Radioactive Toy-ს (უილსონი). Porcupine Tree - ოფიციალური საიტი ↑ Raggett, Ned. (2011 [last update])On the Sunday of Life - Porcupine Tree | AllMusic. allmusic.com. ციტირების თარიღი: 6 July 2011.